ફર્ગ્યુસન 1974માં સેન્ટ મિરેનના મેનેજર બન્યા બાદ, જૂના સેકન્ડ ડિવિઝનના લોઅર હાફમાં ટીમનું, 1977માં માત્ર 1000 જેટલા દર્શકો દ્વારા જોવાયેલ, ફર્સ્ટ ડિવિઝન ચેમ્પિયનમાં, નોંધપાત્ર રૂપાંતરણ કરીને 1978 સુધી મેનેજર રહ્યા, જેમાં શ્રેષ્ઠ એટેકિંગ ફૂટબોલ રમતી વખતે તેમણે બીલી સ્ટાર્ક, ટોની ફિટઝ પેટ્રિક, લેકસ રિચાર્ડસન, ફ્રાન્ક મેકગાર્વે, બોબી રિડ અને પીટર વિયર જેવી પ્રતિભાઓ શોધી કાઢી. લિગ વિજેતા ટીમની સરેરાશ ઉંમર 19 વર્ષની હતી અને કેપ્ટન ફિટઝ પેટ્રિક 20 વર્ષનો હતો.

માત્ર સેન્ટ મિરેન જ એક એવી કલબ છે કે જેણે ફર્ગ્યુસનને કાઢી મુક્યો હોય. ઔદ્યોગિક ટ્રિબ્યુનલ સમક્ષ ફર્ગ્યુસને પોતાને ખોટી રીતે કાઢી મુકવા બદલ કલબ વિરુદ્ધ દાવો કર્યો પરંતુ હારી ગયા અને અપીલ કરવાની પણ મંજૂરી ન આપવામાં આવી. 30મી મે, 1999ના "સન્ડે હેરાલ્ડ" ના લેખમાં બિલી એડમ્સના કહેવા મુજબ, ખરેખર હકીકત એવી છે કે ફર્ગ્યુસનને ખેલાડીઓને બિનઅધિકૃત ચૂકવણીઓ સહિત કરારના જુદા જુદા ભંગ બદલ કાઢી મુકવામાં આવેલો હતો. તેની ઓફિસ સેક્રેટરી પ્રત્યે ધાક-ધમકીભર્યું વર્તન દાખવવા બદલ તેની પર આરોપ મૂકવામાં આવેલો કારણ કે ફર્ગ્યુસન પોતાના ખેલાડીઓને અમુક ખર્ચ પર કરમુકિત મળે તેવું માંગતા હતા. તેની મહિલા ઓફિસ સેક્રેટરી સાથે છ અઠવાડિયા સુધી અબોલા રાખીને તેની પાસેથી ચાવીઓ પડાવી લીધેલી અને જે કોઈ વાતચીત કરવાની થાય તે 17 વર્ષની ઉંમરના મદદનીશ મારફત સંદેશો મોકલતા હતાં. ટ્રિબ્યુનલ એવા તારણ પર આવ્યા કે ફર્ગ્યુસન “ ખાસ કરીને અધમ ” અને “ અપરિપકવ ” છે. ટ્રિબ્યુનલની કાર્યવાહી દરમિયાન, સેન્ટ મિરેનના ચેરમેન, વિલી ટોડ દ્વારા એવો દાવો કરવામાં આવ્યો હતો કે ફર્ગ્યુસનમાં 'કોઈપણ પ્રકારની મેનેજરીયલ' ક્ષમતા નથી.

31મી મે, 2008ના રોજ "ધ ગાર્ડિયન" માં વર્ષો પહેલા ફર્ગ્યુસનને કાઢી મુકનાર ટોડ સાથે (જેમની ઉંમર હવે 87 વર્ષની છે) મુલાકાતનો અહેવાલ પ્રસિદ્ધ કરેલો. ટોડે એવો ખુલાસો કરેલો કે ફર્ગ્યુસનને કાઢી મુકવાનું મૂળ કારણ ફર્ગ્યુસનને એબરડિનમાં જોડાવા માટે જે કબૂલાત કરી તેનાથી કરારભંગ થતો હતો. ફર્ગ્યુસને "ડેઈલી મિરર" ના પત્રકાર જિમ રોજરને એવું કહેલું કે તે પોતાની સાથે એબરડિનમાં જોડાવા માટે માત્ર એક સભ્યને જણાવેલું. તે સેન્ટ મિરેન છોડી રહ્યા છે તેવી જાણ પણ તેણે સ્ટાફને કરેલી. જે કંઈ બન્યું તે બદલ ટોડે ખેદ વ્યકત કર્યો પરંતુ વળતર અંગે ચર્ચા કરવા માટે પોતાની કલબનો સંપર્ક ન કરવા બદલ એબરડિનને દોષી ઠરાવ્યું. 

સેન્ટ મિરેન
રેફરી
ગોર્ડન સ્ટ્રેચન
બીબીસી (BBC)